คือมีเพศสัมพันธ์กับแฟนค่ะ แล้วไม่ได้ป้องกันค่ะ ได้ไปซื้อยาคุมฉุกเฉินมากินค่่่ะ วันที่1 ธ.ค และกินยาอีกครั้ง วันที่5 แต่ ยังไม่มีประจำเดือนเลยค่ะ ไม่มีปวดท้องเป็นช่วงๆ นอกนั้นก็ไม่มีอาการอะไรอีก จะท้องมั้ยคะ
สวัสดีค่ะ การทานยาคุมฉุกเฉินนั้น หากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% แต่หากได้ทานช้ากว่านั้น ประสิทธิภาพก็จะลดลงไปส่วนการที่ประจำเดือนไม่มา ก็น่าจะเกิดจากผลของยาคุมฉุกเฉินที่ทานไปถึง 2 ครั้งในเวลาใกล้เคียงกันได้ ดังนั้น แนะนำควรรอประจำเดือนต่อไปก่อน หากเลย 2 สัปดาห์นับจากที่ได้มีเพศสัมพันธ์ครั้งสุดท้ายไป คืจนถึงวันที่ 19 ธ.ค. แล้วประจำเดือนยังไม่มา แนะนำควรลองตรวจหาการตั้งครรภ์ดูด้วยค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ